Klein melktertjies | SARIE
Klein melktertjies	deur Barbara Joubert
Deona Tait, wenner van ons melktert-wedstryd, het die vulsel hierby as deel van haar resep ingestuur. Vir die klein melktertjies koop jy die deeg sommer by die winkel.
18 Klein Melktertjies
Spuit vlak muffinpannetjies met kleefwerende kossproei. Rol deeg dunner uit op meelbestrooide oppervlak. Druk met koekiedrukker sirkels uit wat groot genoeg is om muffinholtes uit te voer. Hou eenkant.
Plaas al die bestanddele in ’n kastrol. Sodra die oond warm is, verhit die melk, botter en kaneel op plaat tot kookpunt. Skakel plaat af. Voeg dié warmmelkmengsel by die meel-en-melkmengsel en roer tot glad. Gooi terug in kastrol en plaas op afgeskakelde plaat. Roer melkmengsel in kastrol tot dit dik is – 1 tot 2 kookborrels is nodig. Gooi melkmengsel uit die kastrol terug in die mengbak. Verwyder kaneel. Roer eiergeel-mengsel by. (Iemand moes intussen vir jou die eierwit-mengsel geklits het tot net styf; nie te veel nie, want dan is dit droog.) Vou eierwitmengsel in. Skep in uitgevoerde muffinpannetjies, strooi fyn kaneel oor, en plaas in warm oond vir 10 minute. Verlaag temperatuur na 200 °C en bak nog 10 minute. As dit te bruin word, sit ‘n stuk foelie liggies bo-op met die blink kant na die element. Haal uit en laat ’n rukkie staan voor jy dit versigtig uithaal.